เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร

เพลงพระราชนิพนธ์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร หมายถึง เพลงที่พระองค์พระราชนิพนธ์เนื้อเพลงและ ทำนอง หรืออย่างใดอย่างหนึ่ง พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ทรงมีพระราชปรีชาญาณในเรื่องของดนตรี และทรงพระราชนิพนธ์ทำนองเพลงตั้งแต่ยังทรงเป็นสมเด็จพระอนุชาธิราช รวมบทเพลงพระราชนิพนธ์ทั้งสิ้น 48 เพลง ประกอบด้วยเพลงที่ทรงพระราชนิพนธ์ทำนอง และคำร้องภาษาอังกฤษด้วยพระองค์เองมี
5 เพลง คือ "Echo", "Still on My Mind", "Old-Fashioned Melody", "No Moon" และ "Dream Island" เพลงที่ทรงพระราชนิพนธ์ทำนองขึ้นภายหลังโดยใส่ในคำร้องที่มีผู้ประพันธ์ไว้แล้ว ได้แก่ ความฝันอันสูงสุด เราสู้ และ รัก

ผู้ที่โปรดเกล้าฯ ให้แต่งคำร้องประกอบเพลงพระราชนิพนธ์มีหลายท่าน ได้แก่ พระเจ้าวรวงศ์เธอ พระองค์เจ้าจักรพันธ์เพ็ญศิริ, ศาสตราจารย์ ท่านผู้หญิง นพคุณ ทองใหญ่ ณ อยุธยา, ศาสตราจารย์ ประเสริฐ ณ นคร, ท่านผู้หญิง สมโรจน์ สวัสดิกุล ณ อยุธยา, นายจำนงราชกิจ (จรัล บุณยรัตพันธุ์), หม่อมราชวงศ์เสนีย์ ปราโมช, หม่อมหลวงประพันธ์ สนิทวงศ์ และท่านผู้หญิง มณีรัตน์ บุนนาค เป็นต้น

ในยุคแรก หลังจากที่เพลงพระราชนิพนธ์มีทำนองและคำร้องสมบูรณ์แล้ว จะทรงพระกรุณาโปรดเกล้าฯให้ครูเอื้อ สุนทรสนาน นำไปบรรเลงในวงดนตรีกรมโฆษณาการ หรือวงดนตรีกรมประชาสัมพันธ์ (สมัยนั้นคือวงเดียวกับวงดนตรีสุนทราภรณ์) เพื่อให้แพร่หลายทั่วไป และโดยพระองค์ท่านเองทรงดนตรีร่วมกับวงดนตรี วง อ.ส. วันศุกร์ ออกอากาศ ปรากฏว่าหลายเพลงกลายเป็นเพลงยอดนิยมทั้งในหมู่ชาวไทยและชาวต่างประเทศ

ในระยะหลังพระองค์มีพระราชกรณียกิจมากมาย ทำให้พระองค์ทรงไม่มีเวลาที่จะพระราชนิพนธ์เพลง เพลงสุดท้ายที่พระองค์ทรงพระราชนิพนธ์ออกมาคือเพลง "เมนูไข่" เป็นเพลงแนวสนุกสนาน เนื้อร้องทรงพระนิพนธ์โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานเป็นของขวัญวันคล้ายวันประสูติครบ 72 พรรษาแด่ สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี ในปี พ.ศ. 2538

 รายชื่อเพลง 
+ เพลงในพระราชนิพนธ์ที่ชื่อเพลงผู้ประพันธ์คำร้อง ภาษาไทยภาษาอังกฤษภาษาไทยภาษาอังกฤษ1 แสงเทียนCandlelight Blues  2 ยามเย็น Love at Sundown  3 สายฝน Falling Rain  4 ใกล้รุ่ง  Near Dawn  5 ชะตาชีวิต H.M. Blues  6 ดวงใจกับความรัก Never Mind the Hungry Men's Blues  7 มาร์ชราชวัลลภ Royal Guard March  8 อาทิตย์อับแสง Blue Day  9 เทวาพาคู่ฝัน Drean of Love Dream of You  10 คำหวาน Sweet Words  11 มหาจุฬาลงกรณ์ Maha Chulalongkorn  12 แก้วตาขวัญใจ Lovelight in My Heart  13 พรปีใหม่   14 รักคืนเรือน Love Over Again  15 ยามค่ำ Twilight  16 ยิ้มสู้ Smiles  17 มาร์ชธงไชยเฉลิมพล The Colours March  18 เมื่อโสมส่อง  Never Dream  19 ลมหนาว Love in Spring  20 ศุกร์สัญลักษณ์ Friday Night Rag   21  Oh I say   22  Can't You Ever See   23  Lay Kram Goes Dixie   24 ค่ำแล้ว Lullaby  25 สายลม    26 ไกลกังวล,  เกิดเป็นไทยตายเพื่อไทย When  27 แสงเดือน Magic Beams  28 ฝัน, เพลินภูพิงค์ Somewhere Somehow   29 มาร์ชราชนาวิกโยธิน Royal Marines March  30 ภิรมย์รัก A Love Story  31  Nature Waltz  32  The Hunter  33  Kinari Waltz  34 แผ่นดินของเรา Alexandra  35 พระมหามงคล   36 ยูงทอง   37 ในดวงใจนิรันดร์ Still on My Mind  38 เตือนใจ Old Fashioned Melody  39 ไร้เดือน,ไร้จันทร์ No Moon  40 เกาะในฝัน Dream Island  41 แว่ว Echo 42 เกษตรศาสตร์   43 ความฝันอันสูงสุด The Impossible Dream  44 เราสู้   45 เรา-เหล่าราบ ๒๑ We-Infantry Regiment 21  46  Blues for Uthit  47 รัก  48 เมนูไข่   

 ดูเพิ่ม 
 พระบาทสมเด็จพระเจ้าอยู่หัวทรงศึกษาดนตรี

 อ้างอิง 

 อัครศิลปิน
 ดนตรีไทยในราชสำนัก
 เพลงพระราชนิพนธ์ 

 บทเพลงพระราชนิพนธ์ในพระบาทสมเด็จพระปรมินทรมหาภูมิพลอดุลยเดชมหาราช


หมวดหมู่:ไทยป็อป